**ВАЖНО ЗА СОБСТВЕНИЦИТЕ НА КУЧЕТА**

**УВАЖАЕМИ СЪГРАЖДАНИ,**

**съгласно Закона за ветеринарномедицинската дейност,**

Чл. 175. (1) За притежаване на куче ежегодно се заплаща такса по **Закона за местните данъци и такси**.

(2) Освобождават се от такса собствениците на:

1. кучета на лица с увреждания;

2. служебни кучета в организациите на бюджетна издръжка;

3. кучета, използвани за опитни цели;

4. кучета, използвани от Българския червен кръст;

5. кастрирани кучета;

6. кучета, които придружават или охраняват селскостопански животни, които се отглеждат в регистриран животновъден обект.

**Чл. 172.** **Собствениците на домашни любимци са длъжни:**

1. да вземат мерки животните да не замърсяват обществени места, като почистват мястото след дефекация;

2. да вземат мерки животните да не създават опасност за хора или други животни;

**Чл. 426.** Който не изпълни задължение по чл. 172, т.1 или т.2, се наказва с глоба в размер 100 лв.

**Чл. 173.** **Собствениците на кучета са длъжни:**

1. при извеждането на кучетата да носят в себе си ветеринарномедицинския паспорт и да го представят за проверка на общинските и ветеринарномедицинските органи;

**Чл. 426а.** Който не изпълни задължение по чл.173, се наказва с глоба в размер от 50 до 500 лв.

**Чл. 177.** **(1) Забранява се:**

3. извеждането на кучета без повод, а на агресивни кучета - и без намордник;

4. разхождането на кучета на детски площадки и на места, обозначени от общините със забранителни знаци.

**Чл. 428.** Който наруши забрана по чл. 177, ал. 1, т.3 или т.4се наказва с глоба в размер 100 лв.

**съгласно ЗАКОНА ЗА МЕСТНИТЕ ДАНЪЦИ И ТАКСИ, чл. 116 за притежаване на куче, се заплаща такса, която е определена в чл. 108 от Наредбата за местните данъци, такси и цени на услуги, предоставяни от Община Павликени**

**Чл. 108.** За притежаването на куче собственикът заплаща годишна такса както следва:

|  |  |
| --- | --- |
| Такса за притежаване на елитно куче | 5,00 лв. |
| Такса за притежаване на куче без произход | 1,00 лв. |

(2) Освобождават се от такса собствениците на кучета по чл. 175, ал. 2 от Закона за ветеринарномедицинската дейност.

**Чл. 109.** (1) Тази такса се заплаща ежегодно до 31 март на съответната година или в едномесечен срок от датата на придобиването на кучето, когато то е придобито след 31 март. За кучета, придобити през текущата година, таксата се дължи в размер една дванадесета от годишния и размер за всеки месец до края на годината, включително за месеца на придобиването.

(2) В тримесечен срок от датата на придобиването на куче, собственикът подава декларация в Община Павликени, отдел „Бюджет и местни приходи“, град Павликени, улица „Съединение“ № 4 или в кметството на съответното населено място.

**Приходите от събраните такси постъпват в общинския бюджет и се използват за мероприятия, свързани с намаляване броя на безстопанствените кучета.**